
[2]katenán - Együtt vagy külön?

Kulcsszavak: fotokapcsoló; katenán; molekuláris gépek;
Kutatási munkánk a szintetikus szerves kémián belül egy szimmetrikus fotokapcsolóval funkcionalizált [2]katenán rendszer szintézise és karakterizálása. A katenánok jellemzően két vagy több gyűrű alakú makrociklusból álló molekulák, amelyek nem kémiai, hanem fizikai interlokációval kapcsolódnak egymáshoz, lehetővé téve azok szabad rotációját. Az alacsony gyűrűtagszámú [2]katenánok célzott szintézisével a gyűrűk közötti rotáció csökkentése következtében stabil konformerek alakulhatnak ki, amit egy fotokapcsolóval funkcionalizált [2]katenán rendszer esetében lehetne kihasználni és irányított molekuláris mozgást elérni. A katenánt templát-alapú szintézis út alkalmazásával végezzük, figyelembe véve a glikol láncok optimális hosszát, amit számítáakémiai módszerekkel határoztunk meg. A tervezett "fotokatenán" fotoizomerizációval strukturális változásokon mehet keresztül, potenciálisan alkalmazható molekuláris gépekben, elektronikákban vagy farmakológiában.




